আলেক্স সান্দ্রো লোবো সিলভা (; জন্ম: ২৬ জানুয়ারি ১৯৯১; আলেক্স সান্দ্রো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লামেঙ্গো এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।  ২০০৬–০৭ মৌসুমে, মাত্র ১৫ বছর বয়সে, ব্রাজিলীয় ফুটবল ক্লাব পারানায়েন্সের যুব পর্যায়ের হয়ে খেলার মাধ্যমে সান্দ্রো ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৮ সালে, ব্রাজিলীয় ক্লাব পারানায়েন্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; পারানায়েন্সের হয়ে দুই মৌসুমে ১৭ ম্যাচে অংশগ্রহণ করার পর ২০১১–১২ মৌসুমে তিনি দেপোর্তিভো মালদোনাদোয় যোগদান করেছেন, তবে তিনি একই মৌসুমে সান্তোসের হয়ে ধারে খেলতে ক্লাবটিতে যোগদান করেছেন। সান্তোসে দুই মৌসুম ধারে অতিবাহিত করার পর প্রায় ১০ মিলিয়ন ইউরোর বিনিময়ে পর্তুগিজ ক্লাব পোর্তুর সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১৩৭ ম্যাচে ৩টি গোল করেছেন। ২০১৫–১৬ মৌসুমে, তিনি প্রায় ২৬ মিলিয়ন ইউরোর বিনিময়ে পোর্তু হতে ইতালীয় ক্লাব ইয়ুভেন্তুসে যোগদান করেছেন।  ২০১১ সালে, সান্দ্রো ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ১ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১১ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৩৭ ম্যাচে ২টি গোল করেছেন। তিনি ব্রাজিলের হয়ে এপর্যন্ত ২টি কোপা আমেরিকায় (২০১৯ এবং ২০২১) অংশগ্রহণ করেছেন, যার মধ্যে ২০১৯ সালে তিতের অধীনে কোপা আমেরিকার শিরোপা জয়লাভ করেছেন।   প্রারম্ভিক জীবন  আলেক্স সান্দ্রো লোবো সিলভা ১৯৯১ সালের ২৬শে জানুয়ারি তারিখে ব্রাজিলের কাতান্দুভায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  সান্দ্রো ব্রাজিল অনূর্ধ্ব-২০ এবং ব্রাজিল অলিম্পিক দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১১ সালের ১৮ই জানুয়ারি তারিখে তিনি ২০১১ দক্ষিণ আমেরিকান অনূর্ধ্ব-২০ চ্যাম্পিয়নশিপে প্যারাগুয়ে অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ১ বছরে ১৪ ম্যাচে অংশগ্রহণ এবং দুইটি শিরোপা জয়লাভ করেছেন।  ২০১১ সালের ১০ই নভেম্বর তারিখে, ২০ বছর, ৯ মাস ও ১৫ দিন বয়সে, বাম পায়ে ফুটবল খেলায় পারদর্শী সান্দ্রো গ্যাবনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় ফাবিও সিলভার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ব্রাজিল ২–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে সান্দ্রো সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ৬ বছর, ১১ মাস ও ২ দিন পর, ব্রাজিলের জার্সি গায়ে প্রথম গোলটি করেছেন; ২০১৮ সালের ১২ই অক্টোবর তারিখে, সৌদি আরবের বিরুদ্ধে ম্যাচের ৯৬তম মিনিটে নেইমারের কর্নার কিক হতে ব্রাজিলের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।   পরিসংখ্যান   আন্তর্জাতিক    দল  সাল  ম্যাচ  গোল ব্রাজিল  ২০১১  ২  ০ ২০১২  ৪  ০ ২০১৭  ৪  ০ ২০১৮  ৩  ১ ২০১৯  ১০  ০ ২০২১  ১২  ১ ২০২২  ২  ০ সর্বমোট  ৩৭  ২   আন্তর্জাতিক গোল   গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ১২ অক্টোবর ২০১৮  বাদশাহ সৌদ বিশ্ববিদ্যালয় স্টেডিয়াম, রিয়াদ, সৌদি আরব    ২–০  ২–০  প্রীতি ম্যাচ  ২  ১৭ জুন ২০২১  নিলতোন সান্তোস অলিম্পিক স্টেডিয়াম, রিউ দি জানেইরু, ব্রাজিল    ১–০  ৪–০  ২০২১ কোপা আমেরিকা    তথ্যসূত্র    বহিঃসংযোগ                      বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের অলিম্পিক ফুটবলার বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:পর্তুগালে প্রবাসী ফুটবলার বিষয়শ্রেণী:ইতালিতে ব্রাজিলীয় প্রবাসী ক্রীড়াবিদ বিষয়শ্রেণী:পর্তুগালে ব্রাজিলীয় প্রবাসী ক্রীড়াবিদ বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ক্লাব আতলেতিকো পারানায়েন্সের খেলোয়াড় বিষয়শ্রেণী:সান্তোস ফুটবল ক্লাবের খেলোয়াড় বিষয়শ্রেণী:ফুটবল ক্লাব পোর্তুর খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:সেরিয়ে আ-এর খেলোয়াড় বিষয়শ্রেণী:অলিম্পিক রৌপ্যপদক বিজয়ী ব্রাজিলীয় বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী বিষয়শ্রেণী:প্রিমেইরা লিগার খেলোয়াড় বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:সাও পাওলোর (রাজ্য) ব্যক্তি বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ফুটবল ফুলব্যাক বিষয়শ্রেণী:ফ্লামেঙ্গো রেগাতাস ক্লাবের খেলোয়াড়